Vaalwater-boer steeds kritiek na plaasaanval | Maroela Media
Vaalwater-boer steeds kritiek na plaasaanval
Ian van Druten.
Ian van Druten (44), 'n plaasbestuurder in die Vaalwater-omgewing wat verlede week oorval en in die gesig geskiet is, se toestand is kritiek.
Nantes Kelder, hoof van AfriForum se ondersoekeenheid, het aan Maroela Media gesê Van Druten is tans in 'n geïnduseerde koma in die hoësorgeenheid van Unitas-hospitaal in Pretoria. Volgens Kelder het Van Druten breinbeserings opgedoen wat moontlik tot verlamming kan lei, hoewel daar nie in hierdie stadium bepaal kan word of hy wel verlam is nie. ''n Gedeelte van sy skedel is verwyder om die drukking op die brein te verlig," het Kelder gesê.
Van Druten is Vrydagoggend omstreeks 03:30 deur drie verdagtes oorval toe hy na die tabakstore op die plaas gestap het. Hy is twee keer in sy gesig geskiet. Sy vrou, Wilma, het uitgehardloop toe sy haar man hoor skree en gesien hoe hy in 'n struweling met die mans betrokke was. Sy het teruggehardloop na die huis en die kombuisdeur gesluit nadat sy nie daarin kon slaag om die veiligheidshek te sluit nie. Die verdagtes het twee skote in haar rigting gevuur, maar dit het in die huis se muur vasgeslaan.
Een van die verdagtes het glo eers probeer om die kombuisdeur oop te kry voordat hulle op die vlug geslaan het. Van Druten is per ambulans na die hospitaal gehaas.
Geen verdagtes is tot dusver in hegtenis geneem nie, maar Kelder het gesê daar word wel vordering met die ondersoek gemaak. Hy het verder gesê die gesin ontvang berading, maar dat dit "'n baie moeilike tyd" is.
Die egpaar het twee dogters, onderskeidelik 12 en 14 jaar oud.
Foto's: Boere staan saam en trek nege 'rowers' vas
Nog 'n vrou in Oos-Kaap ontvoer
Ai. So vroeg op om te werk. Dan lê hulle hom alreeds voor.
Sterkte aan die Van Druten-familie. Ek bid vir Ian se volkome herstel en dat die uitvaagsels gevang en suksesvol vervolg sal word.
Mag die Heer hulle deur hierdie tydperk dra en mag die boosgewigte aan die pen ry met die doodstraf.
Die goed is nes slange, le altyd op loer vir prooi. Dis nie vir die regering aanvaarbaar dat die onwettige buitelanders gemoor word nie, maar vir die wit burgers is dit maar allright. Dit voel of slaan ons gedede net op die vloer vas. Godsverlate!!!!!